Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: szóló 146/1993. (X. 26.) Korm. rendelet (a továbbiakban:
Paragraph Index: 254

„21. § (1) A külföldről letelepedési céllal hazatérő magyar állampolgár a beutazástól, a bevándorlási engedéllyel rendelkező személy magyarországi tartózkodása esetén az engedély kézhezvételétől, egyébként a letelepedési célból történő beutazásától, a menekültként elismert személy pedig az e státuszát elismerő jogerős határozat átvételétől számított három napon belül köteles a lakóhelye szerint illetékes jegyzőnél a nyilvántartásba vételhez szükséges — okirattal igazolt — adatait bejelenteni, és első lakcím-bejelentési kötelezettségét teljesíteni. A nyilvántartásba vételkor a jegyző a polgár részére bejelentett lakcíméről és nyilvántartásba vett természetes személyazonosító adatairól — a személyazonosító igazolvány kiállítása céljából — igazolást ad ki.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes